Mikið tekjutap blasir við grásleppuútgerðinni en verð fyrir grásleppuhrogn hefur hríðfallið frá síðustu vertíð. Á móti hafa veiðiheimildir sjaldan verið meiri og alger mokveiði er hjá þeim bátum sem farnir eru til veiða.
Hefja mátti grásleppuveiðar 23. mars, en fáir fóru til veiða strax í byrjun. Mikil óvissa er um sölu á grásleppuafurðum - kaupendur hafa verið tregir til að gefa upp verð og hve mikið þeir muni kaupa. Þá ætla einhverjir kaupendur ekki að taka við grásleppu í ár.
Segir Örn Pálsson framkvæmdastjóri Landssambands smábátaeigenda. En það er alger mokveiði.
Og það er nægur kvóti, en veiða má 9000 tonn á vertíðinni sem er 74 prósenta aukning milli ára. En þó nú sé svipaður fjöldi báta farinn til grásleppuveiða og á sama tíma í fyrra telur Örn að einhverjir ætli ekki taka þátt í vertíðinni.